  Туспуктэм: kremlin.ru Майя Бывальцева Россилэн азьмуртэз Владимир Путин «Родительская слава» орденэн пусъем семьяосын 1-тӥ инвожое пумиськон дыръя «Мать-героиня» дано нимез берыктыны ӵектӥз. Со сярысь Крмельлэн пресс-службаез ивортӥз. Кун кивалтӥсьлэн кылъёсызъя, со сярысь Кун кенешлэн президиумезлэн пумиськоназ вераськизы. « Трос нылпиё семьяослы мерлыко юрттэт сётон сярысь азьмуртлэн  косэтэзлэсь положенизэ умой-умой выльдыны но паськытатыны вераським, со пӧлын берыктыны – нимысьтыз пусйисько – берыктыны, кызьы со совето вакытъёсы вал, «Мать-героиня» дано нимез » Владимир Путин, Россилэн азьмуртэз Дано нимен пусъем анайёслы одӥг пол 1 миллион манет висъяны чаклало. Со сяна, Владимир Путин «Родительская слава» медаль понна 200 сюрс манет сётыны ӵектӥз (та дырозь со понна коньдон уг сётъяло вал – ред.), нош сыӵе ик нимын орден понна 100 сюрс манет интые 500 сюрс манет тырыны. Тегъёс: ВладимирПутин данъетъёс Россия анайёс  